**MANIFEST**

**3 de desembre 2021:**
**Dia internacional
de les persones amb discapacitat**

**Acabem amb les llistes d’espera**

**INTRODUCCIÓ**

La Convenció sobre els Drets
de les Persones amb Discapacitat de l’ONU
és clara:
les persones amb discapacitat intel·lectual
tenim dret a poder triar on,
com i amb qui viure.

Això no es compleix a Catalunya perquè:

* No tenim accés a un habitatge digne
amb els suports necessaris.
* No tenim accés a serveis d’atenció diürna
quan ho necessitem.
* No podem desenvolupar
projectes de vida independent.

Segons la Generalitat de Catalunya,
actualment a Catalunya
prop de 3.500 persones amb discapacitat intel·lectual
estan a l’espera d’una plaça en una residència,
una llar-residència,
o per comptar amb assistència a la pròpia llar,
per així poder viure amb els suports necessaris,

Una llarga llista d’espera
que en alguns casos,
pot arriba a allargar-se fins 10 anys.

D’altra banda, hi ha més de 1000 persones
esperant per accedir
a un serveis d’atenció diürna,
a una residència o llar residència,
que són serveis fonamentals
pel desenvolupament personal
de moltes persones amb discapacitat intel·lectual.

Tampoc podem oblidar
la difícil situació
dels centres de desenvolupament infantil
i atenció precoç (CDIAP).
Les famílies amb un infant amb especials necessitats,
cada cop han d’esperar més temps
per fer una primera visita
i cada vegada tenen menys hores d’atenció,
en una etapa de la vida
on una resposta ràpida és essencial.

Fa anys que reclamem posar fi amb urgència
a aquesta situació que,
es manté en el temps,
i que augmenta i empitjora
a mesura que passen els mesos.

Al mateix temps, no hem d’oblidar,
que si volem ser una societat realment inclusiva,
s’ha de poder garantir
el dret de les persones amb discapacitat intel·lectual
a desenvolupar el seu propi projecte de vida,
donant-los oportunitats reals,
tenint en compte les seves necessitats,
així com les barreres econòmiques
a les quals han de fer front.

Les persones amb discapacitat intel·lectual,
els seus familiars i els professionals que els donem suport,
avui alcem la veu plegats
per reivindicar el dret a un habitatge digne
i a tenir l’oportunitat
i de desenvolupar un projecte de vida independent.

**Per tot això exigim**:

* Que el Govern es comprometi
a acabar amb les llargues llistes d’espera
per accedir a un habitatge digne
amb els suports necessaris,
o a un servei d’atenció diürna.
* Aprovar un nou Pacte Nacional per a l’Habitatge
que tingui en compte
les necessitats específiques
de les persones amb discapacitat intel·lectual.
* Tenir accés a places públiques,
que actualment estan buides
mentre les persones
s’acumulen a la llista d’espera.
**No més places sense persones
i persones sense places.**
* Posar en marxa un pla d’inversions econòmiques
per tal de disposar de noves places
i nous serveis d’habitatge,
ja sigui en una residència,
una llar-residència,
o de suport a la pròpia llar,
i activar un pla per facilitar
l’accés a un habitatge
per part de les persones
amb discapacitat intel·lectual.
* Posar a disposició de les entitats
que volen crear nous recursos i places d’habitatge,
la informació i facilitats necessàries
per poder-ho fer.
* Modificar la normativa
i requisits d’accés a l’habitatge
tenint en compte les necessitats del col·lectiu,
i el vincle amb l’entorn habitual
de les persones i famílies.
* Definir i explicar amb transparència
el pla d’acció que es seguirà
per acabar amb la falta de places
dels serveis d’habitatge amb suport.
* Establir un procediment clar
per a que les persones i familiars
puguin conèixer la data i lloc de la plaça
a la que podran tenir accés.
* Creació d’un canal de comunicació
directa i eficient entre l’administració i les famílies,
amb l’objectiu que les famílies
estiguin acompanyades
en tot el procés d’assignació de places
i puguin rebre un assessorament continu
per resoldre els dubtes i problemes
que puguin tenir.
* Incrementar els recursos
destinats al servei d’atenció precoç,
per a poder augmentar
les hores d’atenció a cada infant
segons les seves necessitats.
* L’impuls de més programes
de Suport a la Vida Independent
i l’Autonomia Personal,
invertint en serveis
com el Suport a la pròpia Llar
o l’Assistent Personal,
que permetrien a les persones
amb discapacitat intel·lectual que ho desitgin,
poder independitzar-se
i viure en la comunitat.
* Impulsar i ampliar
el parc d’habitatges de protecció social,
reservant un percentatge
destinat a persones amb discapacitat intel·lectual.
* Impulsar campanyes de sensibilització
i conscienciació de la ciutadania
per promoure la vida en comunitat
i la relació amb l’entorn
de les persones amb discapacitat intel·lectual.
* La creació urgent d’una taula de treball
amb la participació d’entitats i famílies
per buscar solucions a aquesta problemàtica
i assegurar un accés digne a l’habitatge.

**Avui, 3 de desembre,
volem ser escoltats
i exigim ser-ho durant tot l’any.
Per una societat més inclusiva,
més compromesa i més solidària
on tots els ciutadans
hi tinguem cabuda
amb els mateixos drets i deures.**